Dotze anyos dimpués, en a temporada 1961-62, prencipia a segunda etapa d'o club zaragozano. Un d'aficionaus a o fútbol residents en o barrio encabezaus por antigos y futuros directivos d'o CD Ebro como Victoriano Herrando, Santiago Sediles, Paulino Larena, José Cester, José Gallén y Armando Guerra tornan a refundar o club que prencipiará chugando en categorías rechionals. Important ye mas que mas l'aduya de Domingo Vela, ex-portero d'o Real Zaragoza C.D. en a temporada 1953-54 que fació d'entrenador. A seu se troba por ixas envueltas en o Bar Ebro situau en a carrera d'o mesmo nombre. Entre atros torneyos l'Ebro ferá parti d'a Copa Primavera u a Copa Pepsi-Cola, chugando a más quantos partius amistosos. A zifra de socios puyará en os siguients anyos dica os doscientos en 1964, por o que en chinero de 1965 se redactarán os estatutos d'o club con l'obchectivo de constituyir una chunta directiva y dar-se d'alta en a Federación Aragonesa.